CELEX: C2006/143/12
Language: sl
Date: 2006-06-17 00:00:00
Title: Zadeva C-46/04: Sodba Sodišča (prvi senat) z dne  30. marca 2006  (predlog za sprejetje predhodne odločbe Corte suprema di cassazione) — Aro Tubi Trafilerie SpA proti Ministero dell'Economia e delle Finanze (Direktiva 69/335 — Posredni davki na zbiranje kapitala — Nacionalna ureditev, ki določa obračun proporcionalne takse za registracijo ob t. i.  obratni  združitvi v višini 1 % od vrednosti transakcije — Opredelitev kot dajatev na kapital — Povečanje kapitala družbe — Povečanje sredstev družbe — Povečanje vrednosti deležev družbe — Storitev člana — Odločitev o združitvi, ki so jo sprejeli člani člana)

17.6.2006   
            
            
               SL
            
            
               Uradni list Evropske unije
            
            
               C 143/6
            
         Sodba Sodišča (prvi senat) z dne 30. marca 2006 (predlog za sprejetje predhodne odločbe Corte suprema di cassazione) — Aro Tubi Trafilerie SpA proti Ministero dell'Economia e delle Finanze
   (Zadeva C-46/04) (1)
   
   (Direktiva 69/335 - Posredni davki na zbiranje kapitala - Nacionalna ureditev, ki določa obračun proporcionalne takse za registracijo ob t. i. „obratni“ združitvi v višini 1 % od vrednosti transakcije - Opredelitev kot dajatev na kapital - Povečanje kapitala družbe - Povečanje sredstev družbe - Povečanje vrednosti deležev družbe - Storitev člana - Odločitev o združitvi, ki so jo sprejeli člani člana)
   (2006/C 143/12)
   Jezik postopka: italijanščina
   Predložitveno sodišče
   Corte suprema di cassazione
   Stranki v postopku v glavni stvari
   
      Tožeča stranka: Aro Tubi Trafilerie SpA
   
      Tožena stranka: Ministero dell'Economia e delle Finanze
   Predmet
   Predlog za sprejetje predhodne odločbe — Corte suprema di cassazione — Razlaga člena 4 Direktive Sveta 69/335/EGS z dne 17. julija 1969 o posrednih davkih na zbiranje kapitala (UL L 249, str. 25), kot je bila spremenjena z Direktivo Sveta 85/303/EGS z dne 10. junija 1985 (UL L 156, str. 23) — Posredne dajatve na kapital, ki se obračunajo kapitalskim družbam — Združitev dveh družb, od katerih ima ves kapital druge družbe.
   Izrek
   V okoliščinah, kakršne so v postopku v glavni stvari, Direktiva Sveta 69/335/EGS z dne 17. julija 1969 o posrednih davkih na zbiranje kapitala, kot je bila spremenjena z Direktivo Sveta 73/80/EGS z dne 9. aprila 1973 o določitvi skupnih stopenj za dajatev na kapital in Direktivo Sveta 85/303/EGS z dne 10. junija 1985, nasprotuje obračunu proporcionalne takse za registracijo v višini 1 % od vrednosti transakcije ob t.i. „obratni“ združitvi, torej združitvi s pripojitvijo, kadar so vsi družbeni deleži prevzemne družbe v lasti prevzete družbe.
   
      (1)  UL C 94, 17.4.2004.